b'\n_START_ARTICLE_\nHalolankallion kalliomaalaus\n_START_SECTION_\nKallio ja sen sijainti\n_START_PARAGRAPH_\nKalliomaalaus sijaitsee Nuasj\xc3\xa4rven it\xc3\xa4osassa Mujehoulunjoen suussa, mist\xc3\xa4 j\xc3\xa4rvelle pist\xc3\xa4\xc3\xa4 esiin Tikkalanniemi. Niemen rantakallio on pahoin halkeillut ja maalaus sijaitsee lounaaseen aukeavassa sein\xc3\xa4m\xc3\xa4ss\xc3\xa4, joka kaartuu hieman maalauksen ylle. Kohde sijaitsee noin nelj\xc3\xa4n kilometrin p\xc3\xa4\xc3\xa4ss\xc3\xa4 Vuokatista ja sen hiihtokeskuksesta.\n_START_SECTION_\nMaalaus\n_START_PARAGRAPH_\nMaalauksen ainoa kuvio esitt\xc3\xa4\xc3\xa4 ihmishahmoa, joka on 13 senttimetri\xc3\xa4 pitk\xc3\xa4 ja 15 leve\xc3\xa4, ja se sijaitsee noin metrin korkeudella j\xc3\xa4rven pinnasta. Ihminen ojentaa oikean k\xc3\xa4tens\xc3\xa4 suoraksi alaviistoon sivulle ja riiputtaa vasenta k\xc3\xa4tt\xc3\xa4\xc3\xa4n alasp\xc3\xa4in. K\xc3\xa4det eiv\xc3\xa4t n\xc3\xa4yt\xc3\xa4 p\xc3\xa4\xc3\xa4ttyv\xc3\xa4n, vaan niihin on lis\xc3\xa4tty jotakin, mit\xc3\xa4 ei en\xc3\xa4\xc3\xa4 hahmota. Oikea k\xc3\xa4den jatkeeksi on maalattu heikosti erottuvaa punav\xc3\xa4ri\xc3\xa4, jonka alla olisi kaksi punav\xc3\xa4ripistett\xc3\xa4. Lyhyet jalat ovat haara-asennossa. P\xc3\xa4\xc3\xa4 on maalattu soikeaksi. Punav\xc3\xa4ri peittyy osittain tummanharmaan j\xc3\xa4k\xc3\xa4l\xc3\xa4n alle.'